Ericu950/Stoicheia-meter-silver huggingface dataset:
ἀξιοῖ γὰρ τὸν ἐγγραφόμενον τῇ κατὰ τοὺς νόμους πολιτείᾳ „ τέλειον “ εἶναι , μὴ ἐν οἷς οἱ πολλοὶ πεπαιδοτρίβηνται , μαντείαις καὶ κλῃδόσι καὶ πιθαναῖς εἰκασίαις , ἀλλ ἐν τοῖς πρὸς θεὸν οὐδὲν ἔχουσιν ἐπαμφοτερίζον ἢ ἀμφίβολον ἀλλ ἀνενδοίαστον καὶ γυμνὴν ἀλήθειαν .
ἐπεὶ δὲ πᾶσιν ἀνθρώποις ἔρως τῆς τῶν μελλόντων ἐπιστήμης ἐνίδρυται καὶ διὰ τὸν ἔρωτα τοῦτον ἐπὶ θυτικὴν καὶ τὰ ἄλλα εἴδη τρέπονται μαντικῆς , ὡς δι  αὐτῶν τὸ σαφὲς ἀνευρήσοντες , τὰ δ ἀσαφείας γέμει πολλῆς καὶ ἐξ ἑαυτῶν ἀεὶ διελέγχεται , τούτοις μὲν σφόδρα εὐτόνως ἐπακολουθεῖν ἀπαγορεύει , φησὶ δ ὅτι , ἐὰν ἀκλινῶς εὐσεβῶσιν , οὐκ ἀμοιρήσουσι τῆς τῶν μελλόντων ἐπιγνώσεως , ἀλλά τις ἐπιφανεὶς ἐξαπιναίως προφήτης θεοφόρητος θεσπιεῖ καὶ προφητεύσει , λέγων μὲν οἰκεῖον οὐδέν  οὐ δὲ γάρ , εἰ λέγει , δύναται καταλαβεῖν ὅ γε κατεχόμενος ὄντως καὶ ἐνθουσιῶν  , ὅσα δ  ἐνηχεῖται , διελεύσεται καθάπερ ὑποβάλλοντος ἑτέρου ·
ἑρμηνεῖς γάρ εἰσιν οἱ προφῆται θεοῦ καταχρωμένου τοῖς ἐκείνων ὀργάνοις πρὸς δήλωσιν ὧν ἂν ἐθελήσῃ .
ταῦτα καὶ τὰ τούτοις παραπλήσια περὶ τῆς τοῦ ἑνὸς θεοῦ καὶ ὄντως ὄντος ἐννοίας ὑπειπών , ὃν χρὴ τρόπον ἀπονέμειν αὐτῷ τὰς τιμὰς ἑξῆς ὑπογράφει .
περὶ ἱεροῦ .
τὸ μὲν ἀνωτάτω καὶ πρὸς ἀλήθειαν ἱερὸν θεοῦ νομίζειν τὸν σύμπαντα χρὴ κόσμον εἶναι , νεὼ μὲν ἔχοντα τὸ ἁγιώτατον τῆς τῶν ὄντων οὐσίας μέρος , οὐρανόν , ἀναθήματα δὲ τοὺς ἀστέρας , ἱερέας δὲ τοὺς ὑποδιακόνους αὐτοῦ τῶν δυνάμεων ἀγγέλους , ἀσωμάτους ψυχάς , οὐ κράματα ἐκ λογικῆς καὶ ἀλόγου φύσεως , οἵας τὰς ἡμετέρας εἶναι συμβέβηκεν , ἀλλ ἐκτετμημένας τὸ ἄλογον , ὅλας δι ὅλων νοεράς , λογισμοὺς ἀκραιφνεῖς , μονάδι ὁμοιουμένας 0 .
τὸ δὲ χειρόκμητον 0 ·
ἔδει γὰρ ὁρμὰς ἀνθρώπων μὴ ἀνακόψαι φορὰς τὰς εἰς εὐσέβειαν συντελούντων καὶ θυσίαις βουλομένων ἢ ἐπὶ τοῖς συμβαίνουσιν ἀγαθοῖς εὐχαριστεῖν ἢ ἐφ οἷς ἂν ἁμαρτάνωσι συγγνώμην καὶ παραίτησιν αἰτεῖσθαι .
πρ οὐνόησε δ ὡς οὔ τε πολλαχόθι οὔ τ ἐν τ αὐτῷ πολλὰ κατασκευασθήσεται ἱερά , δικαιώσας , ἐπειδὴ εἷς ἐστιν ὁ θεός , καὶ ἱερὸν ἓν εἶναι μόνον .
εἶτα τοῖς βουλομένοις ἐν ταῖς οἰκίαις αὐτῶν ἱερουργεῖν οὐκ ἐφίησιν , ἀλλ ἀνισταμένους ἀπὸ περάτων γῆς εἰς τοῦτ ἀφικνεῖσθαι κελεύει , ἅμα καὶ τῶν τρόπων ἀναγκαιοτάτην λαμβάνων βάσανον ·
ὁ γὰρ μὴ μέλλων θύειν εὐαγῶς οὐκ ἂν ὑπομείναι ποτὲ πατρίδα καὶ φίλους καὶ συγγενεῖς ἀπολιπὼν ξενιτεύειν , ἀλλ  ἔοικεν ὑπὸ δυνατωτέρας ὁλκῆς ἀγόμενος τῆς πρὸς εὐσέβειαν ὑπομένειν τῶν συνηθεστάτων καὶ φιλτάτων ὥσπερ τινῶν ἡνωμένων μερῶν ἀπαρτᾶσθαι .
καὶ τοῦδε σαφεστάτη πίστις τὰ γινόμενα 0 ·
μυρίοι γὰρ ἀπὸ μυρίων ὅσων πόλεων , οἱ μὲν διὰ γῆς , οἱ δὲ διὰ θαλάττης , ἐξ ἀνατολῆς καὶ δύσεως καὶ ἄρκτου καὶ μεσημβρίας καθ ἑκάστην ἑορτὴν εἰς τὸ ἱερὸν καταίρουσιν οἷά τινα κοινὸν ὑπόδρομον καὶ καταγωγὴν ἀσφαλῆ πολυπράγμονος καὶ ταραχωδεστάτου βίου , ζητοῦντες εὐδίαν εὑρεῖν καὶ φροντίδων ἀνεθέντες , αἷς ἐκ πρώτης ἡλικίας καταζεύγνυνται καὶ πιέζονται , βραχύν τινα διαπνεύσαντες χρόνον ἐν ἱλαραῖς διάγειν εὐθυμίαις 0 ·
ἐλπίδων τε χρηστῶν γεμισθέντες σχολάζουσι τὴν ἀναγκαιοτάτην σχολὴν ὁσιότητι καὶ τιμῇ θεοῦ , φιλίαν καὶ πρὸς τοὺς τέως ἀγνοουμένους συντιθέμενοι καὶ κρᾶσιν ἠθῶν ἐπὶ θυσιῶν καὶ σπονδῶν εἰς βεβαιοτάτην πίστιν ὁμονοίας ποιούμενοι .
τούτου τοῦ ἱεροῦ ὁ μὲν ἐξωτάτω περίβολος καὶ μήκει καὶ πλάτει μέγιστος ὢν τέσσαρσι στοαῖς εἰς πολυτέλειαν ἠσκημέναις ὠχύρωται ·
διπλῆ δ ἐστὶν αὐτῶν ἑκάστη , ξύλων καὶ λίθων ὕλαις καὶ χορηγίαις ἀφθόνοις καὶ δημιουργῶν ἐμπειρίαις καὶ τῶν ἐφεστηκότων ἐπιμελείαις κατεσκευασμένη , τελειότατον ἔργον ·
οἱ δ εἴσω βραχύτεροι μέν , αὐστηροτέραν δ ἔχοντες τὴν κατασκευήν 0 .
κατὰ δὲ τὸ μεσαίτατον αὐτὸς ὁ νεὼς παντὸς λόγου κρείττων , ὡς ἐκ τῶν φαινομένων ἔστι τεκμήρασθαι 0 ·
τὰ γὰρ ἔνδον ἀόρατα παντί τῳ πλὴν ἑνὶ τῷ ἀρχιερεῖ , καὶ τούτῳ μέντοι , δι  ἔτους ἐπιτετραμμένον ἅπαξ εἰσιέναι , πάντ ἐστὶν ἀθέατα ·
πυρεῖον γὰρ ἀνθράκων πλῆρες καὶ θυμιαμάτων εἰσκομίζει , πολλῆς δ ἀναδιδομένης ὡς εἰκὸς ἀτμίδος κατέχεται τ ἀν κύκλῳ πάντα καὶ ἡ ὄψις ἐπισκιάζεται καὶ ἀνακοπὴν ἴσχει πρόσω χωρεῖν ἀδυνατοῦσα .
μέγιστος δὲ ὢν καὶ ὑψηλότατος , καίτοι ἐν χθαμαλωτέρῳ κείμενος , τῶν περιμηκεστάτων ὀρῶν οὐδενὸς ἀποδεῖ .
τὰ μὲν οὖν ἐν οἰκοδομίαις ὑπερβολὰς ἔχοντα περίβλεπτά τ  ἐστὶ καὶ θαυμάζεται πρὸς τῶν ὁρώντων καὶ μάλιστα τῶν ἐπιφοιτώντων ξένων , οἳ συγκρίνοντες ταῖς οἰκιῶν δημοσίων κατασκευαῖς ἐκπλήττονται τό τε κάλλος ὁμοῦ καὶ τὴν πολυτέλειαν .
ἄλσος δὲ οὐδέν ἐστιν ἐν τῷ περιβόλῳ προστάξει νόμου , διὰ πολλά ·
πρῶτον μὲν ὅτι οὐχ ἡδονὴν καὶ τέρψιν εὐδιάγωγον ἐπιζητεῖ τὸ πρὸς ἀλήθειαν ἱερὸν ἀλλ αὐστηρὰν ἁγιστείαν 0 ·
δεύτερον δ ὅτι τὰ συντείνοντα πρὸς τὴν τῶν δένδρων χλόην οὐ θέμις εἰσκομίζεσθαι , τὰ δ ἐστὶν ἀνθρώπων καὶ ζῴων ἀλόγων περιττώματα 0 ·
τρίτον δ ὅτι τὰ μὲν τῆς ἀγρίας ὕλης πρὸς οὐδὲν ὄφελος , „ ἄχθος ” δ ὡς οἱ ποιηταί φασι „ γῆς “ , τὰ δὲ τῆς ἡμέρου , καρπῶν ἡμέρων οἰστικά , μεθέλξει τοὺς ὀλιγόφρονας ἀπὸ τῆς περὶ τὴν ἱερουργίαν σεμνότητος 0 1 .
πρὸς δὲ τούτοις λάσια χωρία καὶ δρυμοὶ βαθεῖς κακούργων εἰσὶν ἐνδιαιτήματα τὴν ἐκ τοῦ συσκιάζεσθαι ποριζομένων ἀσφάλειαν καὶ τὰς ἐξ ἐνέδρας καθ ὧν ἂν ἐθελήσωσιν αἰφνιδίους ἐπιθέσεις .
αἱ δ  εὐρυχωρίαι καὶ τὸ ἀναπεπταμένον καὶ τὸ ἀνειμένον πάντῃ , μηδενὸς τὰς ὄψεις ἐμποδίζοντος , πρὸς τὴν τῶν εἰσιόντων καὶ ἐνδιατριβόντων ἀκριβῆ θέαν ἱερῷ πρεπωδέστατον 0 .
προσόδους δ ἔχει τὸ ἱερὸν οὐ μόνον ἀποτομὰς γῆς ἀλλὰ καὶ πολὺ μείζους ἑτέρας , αἳ μηδενὶ χρόνῳ φθαρήσονται ·
ἐφ ὅσον γὰρ τὸ ἀνθρώπων γένος διαμενεῖ  διαμενεῖ δ εἰς ἀεί  , καὶ αἱ πρόσοδοι τοῦ ἱεροῦ φυλαχθήσονται συνδιαιωνίζουσαι παντὶ τῷ κόσμῳ .
προστέτακται γὰρ ἕκαστον ἀνὰ πᾶν ἔτος ἀπαρχὰς εἰσφέρειν ἀπὸ εἰκοσαετίας ἀρξάμενον .
αἱ δ εἰσφοραὶ „ λύτρα “ προσονομάζονται ·
διὸ καὶ προθυμότατα ποιοῦνται τὰς ἀπαρχάς , φαιδροὶ καὶ γεγηθότες , ὡς ἅμα τῇ καταθέσει μέλλοντες ἢ δουλείας ἀπαλλαγὴν ἢ νόσων ἄκεσιν εὑρίσκεσθαι καὶ βεβαιοτάτην ἐλευθερίαν ὁμοῦ καὶ σωτηρίαν εἰς ἅπαν καρποῦσθαι .
πολυανθρωποτάτου δ ἔθνους ὡς εἰκὸς καὶ τὰς ἀπαρχὰς ἀφθονωτάτας εἶναι συμβέβηκε ·
σχεδὸν γοῦν ἀνὰ πᾶσαν πόλιν ταμεῖα τῶν ἱερῶν χρημάτων ἐστίν , εἰς ἃ παραγινομένοις ἔθος ἀπάρχεσθαι 0 ·
καὶ χρόνοις ὡρισμένοις ἱεροπομποὶ τῶν χρημάτων ἀριστίνδην ἐπικριθέντες , ἐξ ἑκάστης οἱ δοκιμώτατοι , χειροτονοῦνται , σώους τὰς ἐλπίδας ἑκάστων παραπέμψοντες 0 ·
ἐν γὰρ ταῖς νομίμοις ἀπαρχαῖς αἱ τῶν εὐσεβούντων ἐλπίδες εἰσίν .
περὶ ἱερέων .
φυλαὶ μέν εἰσι τοῦ ἔθνους δώδεκα , μία δ ἐκ πασῶν ἀριστίνδην ἐπικριθεῖσα ἱερᾶται , γέρας ἀνδραγαθίας καὶ φιλοθέου σπουδῆς τουτὶ λαβοῦσα , καθ ὃν καιρὸν ἔδοξεν ἡ πληθὺς ἁμαρτεῖν ἐπακολουθήσασα γνώμαις ἐνίων ἀγνώμοσιν , οἳ τὴν Αἰγυπτιακὴν ἔπεισαν ζηλοῦν ἠλιθιότητα καὶ τὸν ἐγχώριον τῦφον , ὃν ἐπ ἀλόγοις ζῴοις καὶ μάλιστα ταύροις μυθοπλαστοῦσι ·
τοὺς γὰρ ἡγεμόνας τῆς ἀπονοίας ἅπαντας ἡβηδὸν αὐτοκέλευστοι κατακτείναντες εὐαγὲς ἔδοξαν ἔργον εἰργάσθαι , τοὺς ὑπὲρ εὐσεβείας ἀγῶνας διαθλήσαντες .
νόμοι δὲ ἱερέων εἰσὶν οἵδε .
παντελῆ καὶ ὁλόκληρον εἶναι τὸν ἱερέα προστέτακται , μηδεμίαν ἐν τῷ σώματι λώβην ἔχοντα , μή τε κατ  ἔνδειαν ἐπιλείποντος ἢ ἀκρωτηριασθέντος μέρους μή τε κατὰ πλεονασμὸν ἅμα τῇ γενέσει περιττεύσαντος ἢ ὕστερον ἐκ νόσου προσφύντος μή τε τῆς χρόας μεταβαλούσης εἰς λέπραν ἢ λειχῆνας ἀγρίους ἢ μυρμηκίας ἤ τινας ἄλλας ἐξανθημάτων ἐκφύσεις ·
ἅ μοι δοκεῖ πάντα σύμβολα τῆς περὶ ψυχὴν εἶναι τελειότητος .
εἰ γὰρ τὸ φύσει θνητὸν σῶμα τοῦ ἱερέως ἐπισκεπτέον , ἵνα περὶ μηδὲν ἀτύχημα κηραίνῃ , πολὺ πλέον ψυχὴν τὴν ἀθάνατον , ἥν φασι τυπωθῆναι κατὰ τὴν εἰκόνα τοῦ ὄντος 0 ·
λόγος δ ἐστὶν εἰκὼν θεοῦ , δι οὗ σύμπας ὁ κόσμος ἐδημιουργεῖτο .
μετὰ δὲ τὴν ἐξ εὐπατριδῶν εὐγένειαν καὶ παντέλειαν τὴν ἔν τε σώμασι καὶ ψυχαῖς περὶ ἐσθῆτος , ἣν ἀναλαμβάνειν χρὴ τὸν ἱερέα μέλλοντα λειτουργεῖν τὰς ἱερὰς λειτουργίας , νενομοθέτηται .
ἡ δ ἐσθής ἐστι χιτὼν λινοῦς καὶ περίζωμα , τὸ μὲν εἰς αἰδοίων σκέπην , ἃ μὴ πρὸς τῷ θυσιαστηρίῳ γυμνοῦσθαι θέμις , ὁ δὲ χιτὼν ἕνεκα τῆς πρὸς τὴν ὑπηρεσίαν ὀξύτητος 0 1 ·
ἀνείμονες γὰρ ἐν μόνοις χιτωνίσκοις τά τε ἱερεῖα καὶ τὰς εὐχὰς καὶ τὰς σπονδὰς καὶ ὅσα ἄλλα θυσίαις χρήσιμα προσάγουσιν εἰς ἀνυπέρθετον τάχος ἠσκημένοι .
τῷ δ ἀρχιερεῖ διείρηται μὲν τὴν παραπλησίαν ἐσθῆτα ἀναλαμβάνειν , ἡνίκα ἂν εἰς τὰ ἄδυτα ἐπιθυμιάσων εἰσίῃ , διὰ τὸ τὴν ὀθόνην ἐκ μηδενὸς τῶν ἀποθνῃσκόντων ὥσπερ τὰ ἔρια γεννᾶσθαι , προστέτακται δὲ καὶ ἑτέρᾳ χρῆσθαι πάνυ ποικίλην ἐχούσῃ κατασκευήν , ὡς ἀπεικόνισμα καὶ μίμημα τοῦ κόσμου δοκεῖν εἶναι 0 .
σαφὴς δὲ πίστις ἡ κατασκευή 0 .
πρῶτον μὲν γὰρ ἔνδυμα περιφερές ἐστιν , ὅλον δι ὅλων ὑακίνθινον , ποδήρης χιτών , ἀέρος σύμβολον , ἐπειδήπερ ὁ ἀὴρ καὶ φύσει μέλας ἐστὶ καὶ τρόπον τινὰ ποδήρης , ἄνωθεν ἀπὸ τῶν μετὰ σελήνην τόπων ταθεὶς ἄχρι τῶν κατωτάτω γῆς μυχῶν 0 .
εἶθ  ὕφασμα θωρακοειδὲς ἐπὶ τούτῳ , σύμβολον οὐρανοῦ 0 ·
δύο τε γὰρ ἐπὶ τῶν ἀκρωμίων λίθοι σμαράγδου τῆς τιμαλφεστάτης ὕλης εἰσίν , ὁ μὲν ἔνθεν , ὁ δ ἔνθεν , εἷς ἑκατέρωθεν , περιφερεῖς , δείγματα τῶν ἡμισφαιρίων , ὧν τὸ μὲν ὑπὲρ γῆν τὸ δ ὑπὸ γῆν ἐστιν 0 1 2 .
εἶτα πρὸς τοῖς στέρνοις δώδεκα λίθοι πολυτελεῖς τὰς χρόας διαφέροντες , ἐκ τριῶν τεταγμένοι τετραστοιχεί , πρὸς παράδειγμα τοῦ ζῳδιακοῦ τυπωθέντες 0 ·
καὶ γὰρ ἐκεῖνος ἐκ δώδεκα συνεστὼς ζῳδίων τὰς ἐτησίους τέτταρας ὥρας ἀποτελεῖ τρία νείμας εἰς ἑκάστην .
σύμπας δ ὁ τόπος καλεῖται λογεῖον ἐτύμως , ἐπειδὴ τὰ ἐν οὐρανῷ πάντα λόγοις καὶ ἀναλογίαις δεδημιούργηται καὶ συντέτακται ·
τῶν γὰρ ἐκεῖ τὸ παράπαν ἄλογον οὐδέν 0 .
ἐπὶ δὲ τοῦ λογείου διττὰ ὑφάσματα καταποικίλλει προσαγορεύων τὸ μὲν δήλωσιν , τὸ δὲ ἀλήθειαν 0 .
αἰνίττεται δὲ διὰ μὲν τῆς ἀληθείας , ὅτι οὐρανοῦ τὸ παράπαν ψεῦδος ἐπιβαίνειν οὐ θεμιτόν , ἀλλὰ τοῦθ ἅπαν εἰς τὸν περίγειον πεφυγάδευται χῶρον ψυχαῖς ἐναγῶν ἀνθρώπων εἰσοικιζόμενον , διὰ δὲ τῆς δηλώσεως , ὅτι αἱ κατ οὐρανὸν φύσεις ἕκαστα δηλοῦσι τῶν παρ ἡμῖν , ἃ καθ αὑτὰ πάντως ἂν ἦν ἄγνωστα 0 .
σημεῖον δ ἐναργέστατον 0 ·
εἰ μὴ φῶς , ἡλίου ἥλιος , ἀνέλαμψε , πῶς ἂν αἱ τῶν σωμάτων ἀμύθητοι ποιότητες διεφάνησαν , πῶς δ ἂν αἱ πολύμορφοι τῶν χρωμάτων καὶ σχημάτων ἰδέαι 0 ;
ἡμέρας δὲ καὶ νύκτας μῆνάς τε καὶ ἐνιαυτοὺς καὶ συνόλως χρόνον τίς ἀνέδειξεν ὅτι μὴ σελήνης καὶ ἡλίου καὶ τῶν ἄλλων ἀστέρων αἱ ἐναρμόνιοι καὶ παντὸς λόγου κρείττους περιφοραί 0 ;
τίς δὲ τὴν ἀριθμοῦ φύσιν εἰ μὴ τὰ λεχθέντα κατὰ τὰς τῶν μερῶν τοῦ χρόνου συνθέσεις 0 1 ;
τίς δὲ τὰς ἐν θαλάσσῃ καὶ τοσούτοις πελάγεσιν ὁδοὺς ἀνέτεμε καὶ διέδειξε πλωτῆρσιν εἰ μὴ αἱ τῶν ἀστέρων στροφαὶ καὶ περίοδοι 0 ;
σοφοὶ δ ἄνδρες καὶ μυρία ἄλλα παρατηρήσαντες ἀνέγραψαν , ἐκ τῶν οὐρανίων σημειωσάμενοι νηνεμίας καὶ βίας πνευμάτων , φορὰς καὶ ἀφορίας καρπῶν , ἀνειμένα καὶ φλογωδέστατα θέρη , χειμῶνας ἐξαισίους καὶ ἐαρίζοντας , αὐχμοὺς καὶ ἐπομβρίας , εὐγονίας ζῴων καὶ φυτῶν καὶ τ οὐναντίον ἑκατέρων ἀγονίας | καὶ ὅσα τοιουτότροπα ·
πάντων γὰρ ἐστηλίτευται τῶν ἐπὶ γῆς ἐν οὐρανῷ τὰ σημεῖα .
πρὸς δὲ τοῖς κατωτάτω μέρεσι τοῦ ποδήρους ἀπῃώρηνται χρυσοῖ ῥοΐσκοι κώδωνές τε καὶ ἄνθινα ·
τὰ δ ἐστὶ σύμβολα γῆς καὶ ὕδατος , γῆς μὲν τὰ ἄνθινα , παρόσον βλαστάνει καὶ ἀνθεῖ πάντα ἐκ ταύτης , ὕδατος δὲ οἱ ῥοΐσκοι λεχθέντες ἐτύμως παρὰ τὴν ῥύσιν , τὴν δ ἁρμονίαν καὶ συμφωνίαν καὶ συνήχησιν τῶν τοῦ κόσμου μερῶν οἱ κώδωνες ἐμφαίνουσιν 0 .
εὖ δ ἔχει καὶ ἡ θέσις ·
ἀνωτάτω μέν , ἐν ᾧ οἱ λίθοι , τὸ καλούμενον περιστήθιον , οὐρανοῦ μίμημα , διότι καὶ ὁ οὐρανὸς ἀνωτάτω , ὁ δὲ ποδήρης ὑπ αὐτῷ , ὅλος δι ὅλων ὑακίνθινος , ἐπειδὴ καὶ ὁ ἀὴρ μέλας ὢν τὴν μετ οὐρανὸν δευτέραν τάξιν κεκλήρωται , τὰ δ  ἄνθινα καὶ οἱ ῥοΐσκοι πρὸς τοῖς ἐσχάτοις , διότι γῆ καὶ ὕδωρ τὴν κατωτάτω τοῦ παντὸς μοῖραν ἔλαχον 0 1 2 .
ἥδ  ἐστὶν ἡ τῆς ἱερᾶς ἐσθῆτος κατασκευή , μίμημα τοῦ παντός , θαυμάσιον ἔργον καὶ ὀφθῆναι καὶ νοηθῆναι ·
καὶ γὰρ ὄψιν ἔχει καταπληκτικωτάτην οἵαν οὐδὲν ὕφασμα τῶν παρ ἡμῖν ἕνεκα ποικιλίας ὁμοῦ καὶ πολυτελείας καὶ νόησιν τὴν περὶ τῶν αὐτῆς μερῶν φιλόσοφον 0 .
βούλεται γὰρ τὸν ἀρχιερέα πρῶτον μὲν εἰκόνα τοῦ παντὸς ἔχειν ἐμφανῆ περὶ ἑαυτόν , ἵν ἐκ τῆς συνεχοῦς θέας ἄξιον παρέχῃ τὸν ἴδιον βίον τῆς τῶν ὅλων φύσεως , ἔπειθ ὅπως ἐν ταῖς ἱερουργίαις συλλειτουργῇ πᾶς ὁ κόσμος αὐτῷ ·
πρεπωδέστατον δὲ τὸ τὸν ἱερώμενον τῷ τοῦ κόσμου πατρὶ καὶ τὸν υἱόν , τὸ πᾶν , ἐπάγεσθαι πρὸς θεραπείαν τοῦ δεδημιουργηκότος καὶ γεγεννηκότος 0 .
ἔστι δὲ καὶ τρίτον τι τῆς ἱερᾶς ἐσθῆτος σύμβολον ἀναγκαῖον μὴ ἡσυχασθῆναι ·
τῶν μὲν γὰρ ἄλλων οἱ ἱερεῖς ὑπὲρ οἰκείων καὶ φίλων καὶ πολιτῶν αὐτὸ μόνον εἰώθασι τάς τε εὐχὰς καὶ θυσίας ἐπιτελεῖν , ὁ δὲ τῶν Ἰουδαίων ἀρχιερεὺς οὐ μόνον ὑπὲρ ἅπαντος ἀνθρώπων γένους ἀλλὰ καὶ ὑπὲρ τῶν τῆς φύσεως μερῶν , γῆς , ὕδατος , ἀέρος , πυρός , τάς τε εὐχὰς καὶ τὰς εὐχαριστίας ποιεῖται , τὸν κόσμον , ὅπερ ἐστὶ ταῖς ἀληθείαις , ἑαυτοῦ πατρίδα εἶναι νομίζων , ὑπὲρ ἧς ἱκεσίαις καὶ λιταῖς εἴωθεν ἐξευμενίζεσθαι τὸν ἡγεμόνα ποτνιώμενος τῆς ἐπιεικοῦς καὶ ἵλεω φύσεως αὐτοῦ μεταδιδόναι τῷ γενομένῳ .
ταῦθ  ὑπειπὼν προσνομοθετεῖ κελεύων τὸν προσιόντα τῷ βωμῷ καὶ ψαύοντα θυσιῶν , ἐν ᾧ χρόνῳ τέτακται τὰς ἱερὰς λειτουργίας ἐπιτελεῖν , μήτ  οἶνον μή τε τι ἄλλο μέθυσμα πίνειν , τεττάρων ἕνεκα τῶν ἀναγκαιοτάτων , ὄκνου καὶ λήθης καὶ ὕπνου καὶ ἀφροσύνης .
ἄκρατος γὰρ τὰς μὲν τοῦ σώματος δυνάμεις ἀνιεὶς δυσκινητότερα τὰ μέλη ποιεῖ καὶ ὀκνηροτέρους ἀπεργάζεται καὶ βίᾳ καταδαρθάνειν ἀναγκάζει , τοὺς δὲ τῆς ψυχῆς τόνους ἐπιχαλῶν λήθης ὁμοῦ καὶ ἀφροσύνης αἴτιος γίνεται ·
νήφοντος δὲ τά τε μέρη τοῦ σώματος ἐπελαφριζόμενα εὐκινητότερα αἵ τε αἰσθήσεις καθαρώτεραι καὶ εἱλικρινέστεραι ὅ τε νοῦς ὀξυωπέστερος , ὡς καὶ προϊδέσθαι πράγματα δύνασθαι καὶ ἃ πρότερον εἶδεν ἀπομνημονεῦσαι 0 1 .
συνόλως μὲν οὖν τὴν οἴνου χρῆσιν ἅπασι τοῖς κατὰ τὸν βίον ἀλυσιτελεστάτην ὑποληπτέον , ψυχῆς πιεζομένης , αἰσθήσεων ἀμαυρουμένων , βαρυνομένου σώματος  ἐλεύθερον γὰρ καὶ ἄφετον οὐδὲν ἐᾷ τῶν παρ ἡμῖν , ἀλλ ἑκάστῳ πρὸς ὃ πέφυκεν ἐμπόδιός ἐστιν  , ἐν δὲ ταῖς ἁγιστείαις καὶ ἱερουργίαις τὸ βλάβος ἀργαλεώτερον , ὅσῳ καὶ τὸ περὶ θεὸν ἐξαμαρτεῖν τοῦ περὶ ἄνθρωπον ἀφορητότερον 0 1 .
ὅθεν εἰκότως προστέτακται νηφαλίους θύειν , „ εἰς διαστολὴν καὶ διάκρισιν ἁγίων καὶ βεβήλων καὶ καθαρῶν καὶ ἀκαθάρτων “ καὶ νομίμων καὶ παρανόμων .
ἐπεὶ δ ὁ ἱερεὺς πολὺ πρότερον ἀνήρ ἐστι καὶ ταῖς πρὸς συνουσίαν ὁρμαῖς ἐξ ἀνάγκης ὀφείλει χρῆσθαι , γάμον αὐτῷ μνᾶται παρθένου καθαρᾶς καὶ ἐκ καθαρῶν γονέων καὶ πάππων καὶ προγόνων εἴς τε κ αλοκἀγαθίαν καὶ εὐγένειαν ἀριστίνδην ἐπικριθέντων .
πόρνῃ μὲν γὰρ καὶ βεβήλῳ σῶμα καὶ ψυχὴν οὐ δὲ προσελθεῖν ἐᾷ , κ ἂν τὴν ἐργασίαν ἀποθεμένη σχῆμα κόσμιον καὶ σῶφρον ὑποδύηται , διὰ τὸ τὴν ἀρχαίαν προαίρεσιν ἀνίερον αὐτῇ γενέσθαι .
αὕτη δὲ πρὸς μὲν τὰ ἄλλα ἐπιτιμίαν ἐχέτω σπουδάσασα μιασμάτων καθαρεῦσαι ·
μετάνοια γὰρ ἀδικημάτων ἐπαινετόν 0 ·
καὶ μηδεὶς ἕτερος αὐτὴν ἄγεσθαι κεκωλύσθω , ἱερεῖ δὲ μὴ προσίτω ·
τὰ γὰρ ἱερωσύνης ἐξαίρετα δίκαια συμφωνίαν ἐπιζητούσης τὴν ἀπὸ γενέσεως  ἀρχῆς  ἄχρι τελευτῆς ἀνυπαίτιον 0 .
εὔηθες γὰρ διὰ μὲν τὰς ἐκ τῶν τραυμάτων ἐπιγενομένας οὐλὰς ἐν τοῖς σώμασιν εἴργεσθαί τινας ἱερωσύνης , αἳ σύμβολον ἀτυχίας , οὐ μοχθηρίας , εἰσί , τὰς δὲ μὴ κατ  ἀνάγκην μόνον ἀλλ ἔστιν ὅτε καὶ ἑκουσίοις γνώμαις πεπρακυίας τὴν ἰδίαν ὥραν , ἐπειδήπερ ὀψὲ καὶ μόλις μετέγνωσαν , εὐθὺς ἀπὸ ἐραστῶν ἱερεῦσιν ἁρμόζεσθαι καὶ ἀπὸ χαμαιτυπείων εἰς ἱερὰ χωρία μετοικίζεσθαι 0 ·
μένουσι γὰρ οὐδὲν ἧττον ἐν ταῖς ψυχαῖς τῶν μετανοούντων οὐλαὶ καὶ τύποι τῶν ἀρχαίων ἀδικημάτων .
εὖ καὶ παγκάλως ἐν ἑτέροις διείρηται „ μη δὲ μίσθωμα πόρνης εἰσκομίζειν εἰς τὸ ἱερόν “  Deut .
καίτοι τό γε νόμισμα καθ αὑτὸ οὐκ ἔνοχον , ἀλλὰ διὰ τὴν λαβοῦσαν καὶ τὴν πρᾶξιν ἐφ ᾗ δέδοται 0 .
σχολῇ γ ἂν ἔτι προσοῖτό τις εἰς κοινωνίαν ἱερέων γυναῖκας , ὧν καὶ τὰ χρήματα βέβηλα καὶ παράσημα , εἰ καὶ ταῖς ὕλαις καὶ τοῖς χαρακτῆρσι δόκιμα 0 .
τὰ μὲν οὖν περὶ γάμον οὕτως ἠκρίβωται τῷ ἀρχιερεῖ , ὥστ οὐ δὲ χήραν ἐφεῖται γαμεῖν αὐτῷ , οὔ τε τετελευτηκότος ἀνδρὸς μονωθεῖσαν οὔ τε ἀπηλλαγμένην ἔτι ζῶντος , ἵνα πρῶτον μὲν εἰς ἄβατον καὶ καθαρὰν ἄρουραν ὁ ἱερὸς σπόρος χωρῇ καὶ μηδεμίαν κρᾶσιν αἱ γοναὶ πρὸς ἑτέραν οἰκίαν λαμβάνωσιν , εἶτα δ ὅπως ἀκακωτάταις καὶ ἀδιαστρόφοις ταῖς ψυχαῖς συνερχόμενοι ῥᾳδίως διαπλάττωσι τὰ ἤθη καὶ τοὺς τρόπους αὐτῶν ·
ὁλκοὶ γὰρ καὶ εὐάγωγοι διάνοιαι παρθένων πρὸς ἀρετήν , εἰς διδασκαλίαν ἑτοιμόταται 0 ·
ἡ δ ἑτέρου πεῖραν ἀνδρὸς λαβοῦσα κατὰ τὸ εἰκὸς ἀπειθεστέρα πρὸς μάθησιν , ἅτε τὴν ψυχὴν ἀκραιφνεστάτην οὐκ ἔχουσα καθάπερ τινὰ λελειασμένον κηρὸν εἰς τρανότητα τῶν ἐγγραφησομένων δογμάτων , ἀλλὰ τραχεῖαν ὑπὸ τῶν προεγχαραχθέντων τύπων , οἳ δυσεξάλειπτοι παραμένοντες ἢ οὐ παραδέχονται σφραγῖδας ἑτέρας ἢ παραδεξάμενοι συγχέουσι ταῖς ἑαυτῶν ἀνωμαλίαις 0 .
παρθένον οὖν ὁ ἀρχιερεὺς ἀγέσθω γάμων ἁγνήν ·
λέγω δὲ παρθένον οὐ μόνον ᾗ μὴ ἕτερος ὡμίλησεν , ἀλλὰ καὶ ἐφ ᾗ μηδεὶς ἄλλος ἀνὴρ ὠνομάσθη διά τινων ὁμολογιῶν , κ ἂν ἁγνεύῃ τὸ σῶμα .
τοῖς δὲ κατὰ μέρος ἱερεῦσι τὰ μὲν ἄλλα περὶ γάμων διατέτακται τ αὐτὰ ἃ καὶ τοῖς τὴν μεγίστην ἔχουσιν ἱερωσύνην , ἐφεῖται δ  οὐ μόνον παρθένους ἀλλὰ καὶ χήρας , οὐ πάσας ἀλλ ὧν τετελευτήκασιν ἄνδρες , μετ ἀδείας ἄγεσθαι 0 .
φιλονεικίας γὰρ καὶ στάσεις ἐκ τοῦ βίου τῶν ἱερέων οἴεται δεῖν ὁ νόμος ἀναιρεῖν ·
πρὸς μὲν οὖν τοὺς ζῶντας γένοιντ  ἂν ἴσως ἔριδες ἐκ πάθους γυναικείου , ζηλοτυπίας , τοῖς δ  ἀποθανοῦσι συναποθνῄσκει καὶ τὰ τῆς πρὸς τοὺς δευτέρους ἄνδρας ἔχθρας .
ἄλλως τε τὸν ἀρχιερέα πλείονος ἐδικαίωσεν ἁγιστείας καὶ καθάρσεως ὥσπερ ἐν ἅπασι τοῖς ἄλλοις καὶ ἐν γάμου κοινωνίᾳ μεταλαχεῖν , οὐκ ἐάσας ὅτι μὴ κόρην ἄγεσθαι 0 ·
τοῖς δὲ τῆς δευτέρας τάξεως ὑπανῆκε τὰ περὶ συνόδους γυναικῶν , ἐφιεὶς καὶ πεπειραμένας ἑτέρων ἀνδρῶν ἐγγυᾶσθαι .
πρὸς δὲ τούτῳ καὶ τὸ γένος ἠκρίβωσε τῶν μελλουσῶν γαμεῖσθαι , προστάξας τῷ μὲν ἀρχιερεῖ μνᾶσθαι μὴ παρθένον μόνον ἀλλὰ καὶ ἱέρειαν ἐξ ἱερέων , ἵν ἐκ μιᾶς οἰκίας καὶ τρόπον τινὰ τοῦ αὐτοῦ αἵματος ὦσι νυμφίος τε καὶ νύμφη πρὸς ἁρμονίαν ἐπιδειξάμενοι παρ  ὅλον τὸν βίον κρᾶσιν ἠθῶν βεβαιοτάτην .
ἐπετράπη δὲ τοῖς ἄλλοις καὶ μὴ ἱερέων γαμεῖν θυγατέρας , τῇ μὲν ὅτι μικρὰ τούτων καθάρσια , τῇ δ  ὅτι τὸ ἔθνος οὐκ ἐβουλήθη γενεᾶς εἰς ἅπαν ἱερατικῆς ἀμοιρῆσαί τε καὶ παντελῶς ἀπεζεῦχθαι 0 .
δι ἣν αἰτίαν οὐκ ἐκώλυσε τοὺς ἄλλους ἱερέας ἐπιγαμίας ποιεῖσθαι πρὸς τοὺς ἀπὸ τοῦ ἔθνους , αἵπερ εἰσὶ δεύτεραι συγγένειαι ·
γαμβροὶ γὰρ ἀνθ υἱῶν πενθεροῖς καὶ ἀντὶ πατέρων γαμβροῖς πενθεροί 0 1 .
τὰ μὲν δὴ περὶ γάμου ταῦτα καὶ τὰ τούτοις ὅμοια χάριν παίδων γενέσεως 0 .
ἐπεὶ δ ἕπεται γενέσει φθορά , καὶ τοὺς ἐπὶ τελευταῖς ἀνέγραψε τοῖς ἱερεῦσι νόμους , κελεύσας μὴ ἐφ ἅπασιν αὐτοὺς μιαίνεσθαι τοῖς ὁπωσοῦν ἢ κατὰ φιλίαν ἢ κατὰ συγγένειαν ᾠκειωμένοις , ἀλλ ἐπὶ μόνοις πατράσι καὶ μητράσιν , υἱοῖς καὶ θυγατράσιν , ἀδελφοῖς καὶ ἀδελφαῖς παρθένοις .
τὸν δ ἀρχιερέα παντὸς πένθους ὑπεξείλετο ·
τὰς μὲν γὰρ τῶν ἄλλων ἱερέων ὑπηρεσίας ἀνθ ἑτέρων ἕτεροι λειτουργεῖν δύνανται , ὡς , κ ἂν πενθῶσί τινες , μηδὲν τῶν ἐξ ἔθους ὑστερίζειν , τὰς δὲ τοῦ ἀρχιερέως οὐδενὶ δρᾶν ἐφεῖται .
παρ ἣν αἰτίαν ἀμίαντος ἀεὶ διατελείτω μὴ προσαπτόμενος νεκροῦ σώματος , ὅπως τὰς ὑπὲρ τοῦ ἔθνους εὐχὰς καὶ θυσίας ἕτοιμος ὢν ἐν καιροῖς τοῖς προσήκουσιν ἀκωλύτως ἐπιτελῇ .
καὶ γὰρ ἄλλως προσκεκληρωμένος θεῷ καὶ τῆς ἱερᾶς τάξεως γεγονὼς ταξίαρχος ὀφείλει πάντων ἀλλοτριοῦσθαι τῶν ἐν γενέσει , μὴ γονέων , μὴ τέκνων , μὴ ἀδελφῶν εὐνοίας οὕτως ἡττώμενος , ὡς ἢ παρελθεῖν ἢ ὑπερθέσθαι τι τῶν ὁσίων , ὃ πραχθῆναι πάντως αὐτίκα ἄμεινον 0 .
κελεύει δὲ μή τε τὰ ἱμάτια περιρρήττειν ἐπὶ τοῖς οἰκειοτάτοις ἀποθανοῦσι μή τε ἀφαιρεῖν ἀπὸ τῆς κεφαλῆς τὰ παράσημα τῆς ἱερωσύνης μή τε συνόλως ἐκ τῶν ἁγίων ἐξιέναι κατὰ πρόφασιν πένθους , ἵνα καὶ τὸν τόπον αἰδούμενος καὶ τὰ περὶ ἑαυτὸν προκοσμήματα οἷς ἀνέστεπται , κρείττων οἴκτου γενόμενος , ἄλυπος εἰς ἀεὶ διατελῇ .
βούλεται γὰρ αὐτὸν ὁ νόμος μείζονος μεμοιρᾶσθαι φύσεως ἢ κατ ἄνθρωπον , ἐγγυτέρω προσιόντα τῆς θείας , μεθόριον , εἰ δεῖ τ ἀληθὲς λέγειν , ἀμφοῖν , ἵνα διὰ μέσου τινὸς ἄνθρωποι μὲν ἱλάσκωνται θεόν , θεὸς δὲ τὰς χάριτας ἀνθρώποις ὑποδιακόνῳ τινὶ χρώμενος ὀρέγῃ καὶ χορηγῇ 0 .
ταῦτ εἰπὼν ἑξῆς εὐθὺς νομοθετεῖ περὶ τῶν χρησομένων ταῖς ἀπαρχαῖς .
ἐὰν οὖν τις , φησί , τῶν ἱερέων ὀφθαλμοὺς ἢ χεῖρας ἢ βάσεις ἤ τι μέρος ἄλλο πηρωθῇ τοῦ σώματος ἢ καί τινα μῶμον ἐνδέξηται , λειτουργιῶν μὲν ἀνεχέτω διὰ τὰς ἐγγενομένας κῆρας , τὰ δὲ κοινὰ τῶν ἱερέων γέρα καρπούσθω διὰ τὴν ἀνυπαίτιον εὐγένειαν .
ἐὰν μέντοι λέπραι τινὸς ἐξανθήσασαι κατάσχωσιν ἢ καὶ γονορρυής τις γένηται τῶν ἱερέων , μή τε τραπέζης ἱερᾶς ψαυέτω μή τε τῶν προκειμένων ἄθλων τῷ γένει , μέχρις ἂν ἥ τε ῥύσις ἐπίσχῃ καὶ ἡ λέπρα μεταβαλοῦσα τῷ τῆς ὑγιοῦς σαρκὸς ἐξομοιωθῇ χρώματι .
κ ἂν προσάψηται μέντοι τις ὅτου δήποτε τῶν ἀκαθάρτων ἱερεὺς ἢ καὶ νύκτωρ , οἷα φιλεῖ πολλάκις , ὀνειρώξῃ , τὴν ἡμέραν ἐκείνην μηδὲν προσφερέσθω τῶν καθιερωθέντων , λουσάμενος δ ἐπιγενομένης ἑσπέρας χρῆσθαι μὴ κεκωλύσθω .
πάροικος δ  ἱερέως καὶ μισθωτὸς εἰργέσθω τῶν ἀπαρχῶν , ὁ μὲν πάροικος , ἐπειδὴ γείτονες τὰ πολλὰ συνέστιοι καὶ ὁμοτράπεζοι 0 ·
δέος γάρ , μὴ προῆταί τις τὰ καθιερωθέντα προφάσει καταχρησάμενος εἰς ἀσέβειαν ἀκαίρῳ φιλανθρωπίᾳ 0 ·
μεταδοτέον γὰρ οὐ πᾶσι πάντων , ἀλλὰ τῶν ἐφαρμοζόντων τοῖς ληψομένοις ·
εἰ δὲ μή , τὸ κάλλιστον καὶ λυσιτελέστατον τῶν ἐν τῷ βίῳ , τάξις , ἀναιρεθήσεται ὑπὸ τοῦ βλαβερωτάτου παρευημερηθεῖσα , συγχύσεως 0 .
εἰ γὰρ ἴσον μὲν μέρος ἐν ὁλκάσιν οἴσονται ναῦται κυβερνήταις , ἴσον δὲ ἐν ταῖς μακραῖς τριήρεσι τριηράρχοις καὶ ναυάρχοις ἐρέται καὶ τὸ ἐπιβατικόν , ἐν δὲ στρατοπέδοις ἴσον ἱππεῖς μὲν ἱππάρχοις , ὁπλῖται δὲ ταξιάρχοις , λοχαγοὶ δὲ στρατηγοῖς , ἐν δὲ πόλεσι κρινόμενοι δικασταῖς καὶ βουλευταὶ προβούλοις καὶ συνόλως ἄρχουσιν ἰδιῶται , ταραχαὶ καὶ στάσεις γενήσονται καὶ ἡ διὰ λόγων ἰσότης τὴν δι ἔργων ἀνισότητα γεννήσει 0 1 2 ·
τὸ γὰρ τοῖς τὰς ἀξίας ἀνομοίοις ὅμοια ἀπονέμειν ἄνισον , τὸ δ ἄνισον πηγὴ κακῶν 0 1 .
οὗ χάριν καὶ τὰ γέρα τῶν ἱερέων οὐ δοτέον ὥσπερ ἄλλοις οὐ δὲ τοῖς παροίκοις ἕνεκα τοῦ γειτνιᾶν ἐφαψομένοις ὧν οὐ θέμις 0 ·
οὐ γὰρ οἰκίας ἀλλὰ γένους ἐστὶν ἡ τιμή .
ὁμοίως μέντοι μη δὲ μισθωτῷ μηδεὶς παρεχέτω μή τε μισθὸν μήθ  ὑπηρεσίας ἀμοιβὴν ἱερὸν γέρας ·
χρήσεται γὰρ ὁ λαβὼν ἔστιν ὅτε πρὸς ἃ μὴ δεῖ , βέβηλα τὰ τῆς εὐγενείας ἆθλα καὶ τῆς περὶ τὸν νεὼν λειτουργίας ἀπεργασάμενος .
δι  ἣν αἰτίαν οὐ δ ἀλλογενεῖ συνόλως ὁ νόμος ἐπιτρέπει μεταλαμβάνειν τῶν ἁγίων , κ ἂν εὐπατρίδης ὢν τυγχάνῃ τῶν αὐτοχθόνων καὶ πρὸς ἀνδρῶν καὶ πρὸς γυναικῶν ἀνεπίληπτος  ὤν  , ἵνα αἱ τιμαὶ μὴ νοθεύωνται , μένωσι δ ἐν τῇ ἱερατικῇ τάξει βεβαίως φυλαττόμεναι .
καὶ γὰρ ἄτοπον τὰς μὲν θυσίας καὶ ἱερουργίας καὶ ὅσα ἄλλα περὶ τὸν βωμὸν ἁγιστεύεται μὴ πᾶσιν ἀλλὰ τοῖς ἱερεῦσι μόνοις ἐπιτετράφθαι , τὰ δὲ ἀντὶ τούτων ἆθλα κοινὰ γίνεσθαι καὶ τῶν ἐπιτυχόντων , ὡς δέον μὲν πόνοις πολλοῖς καὶ καμάτοις καὶ ταῖς μεθ ἡμέραν καὶ νύκτωρ φροντίσιν ἀποτρύχειν τοὺς ἱερέας , τὰ δ ἆθλα κοινὰ καὶ τοῖς ἀργοῦσιν ἀποφαίνειν 0 .
οἰκογενεῖ δέ , φησίν , καὶ ἀργυρωνήτῳ μεταδιδότω δεσπότης ἱερεὺς σιτίων καὶ ποτῶν ἐκ τῶν ἀπαρχῶν ·
πρῶτον μὲν ὅτι θεράποντι πόρος εἷς ὁ δεσπότης , ὁ δὲ τοῦ δεσπότου κλῆρος αἱ ἱεραὶ φιλανθρωπίαι , ἐξ ὧν ἀνάγκη τὸν δοῦλον τρέφεσθαι 0 1 2 ·
δεύτερον δ ὅτι τὰ γενησόμενα πάντως ἀνάγκη δρᾶν ἑκόντας 0 ·
οἱ δ οἰκέται , κ ἂν μὴ θέλωμεν , ἅτε ἀεὶ συνόντες καὶ συνδιαιτώμενοι , σιτία τε καὶ ποτὰ καὶ ὄψα τοῖς δεσπόταις προευτρεπιζόμενοι καὶ τραπέζαις ἐφεστῶτες καὶ τὰ λείψανα ἐκκομίζοντες , κ ἂν μὴ φανερῶς λαμβάνωσι , λάθρα γοῦν ὑφαιρήσονται , κλέπτειν ὑπὸ τῆς ἀνάγκης βιασθέντες , ὡς ἀνθ ἑνὸς ἐγκλήματος , εἴπερ ἐστὶν ἀδίκημα τὸ ἐκ τῶν δεσποτικῶν τρέφεσθαι , καὶ ἕτερον προσκατασκευάζεσθαι , κλοπήν , ἵνα οἷα φῶρες πρὸ τῶν ἀνυπαιτίως ζώντων ἀπολαύσωσι τῶν καθιερωθέντων , ὅπερ ἐστὶν ἀτοπώτατον 0 ·
τρίτον κ ἀκεῖνο χρὴ λογίζεσθαι , ὅτι τὰ τῶν ἀπαρχῶν οὐ παρόσον ἐπινέμεται τοῖς οἰκέταις ὀλιγωρηθήσεται , διὰ τὸν δεσποτικὸν φόβον ·
ἱκανὸς γὰρ οὗτος ἐπιστομίζειν τήν τινων εὐχέρειαν ῥᾳθυμεῖν οὐκ ἐφιείς .
ταῦθ  ὑπειπὼν φιλανθρωπίας μεστὸν νόμον ἑξῆς ἀναγράφει .
ἐὰν θυγάτηρ , φησίν , ἱερέως γημαμένη μὴ ἱερεῖ χηρεύσῃ , τελευτήσαντος ἀνδρὸς ἢ καὶ ἔτι ζῶντος , ἄπαις καταλειφθεῖσα , πάλιν ἐπὶ τὸν πατρῷον οἶκον ἐπανερχέσθω μεταληψομένη τῶν ἀπαρχῶν , ὧν καὶ ἡνίκα παρθένος ἦν ἐκοινώνει ·
τρόπον γάρ τινα καὶ νῦν ἐστι δυνάμει παρθένος ἡ καὶ ἀνδρὸς καὶ παίδων ἔρημος , οὐδεμίαν ἑτέραν ἔχουσα καταφυγὴν ὅτι μὴ τὸν πατέρα 0 .
υἱῶν δὲ ὄντων ἢ θυγατέρων , ἀνάγκη τὴν μητέρα τοῖς τέκνοις συντετάχθαι 0 ·
υἱοὶ γὰρ καὶ θυγατέρες τῆς τοῦ γεννήσαντος οἰκίας ὄντες εἰς ταύτην συνεφέλκονται καὶ τὴν μητέρα .
γέρα ἱερέων .
τοῖς ἱερεῦσιν οὐκ ἀπένειμε χώρας ἀποτομὴν ὁ νόμος , ἵν ὡς ἕτεροι τὰς ἀπὸ τῆς γῆς καρπούμενοι προσόδους τῶν ἀναγκαίων εὐπορῶσιν , ἀλλ  ὑπερβολῇ χρησάμενος τιμῆς τὸν θεὸν ἔφη κλῆρον αὐτῶν εἶναι  Num .
18 , 2  , κατ ἀναφορὰν τὴν ἐπὶ τὰ καθιερούμενα , δυεῖν ἕνεκα , τῆς τε ἀνωτάτω τιμῆς , ἐπεὶ κοινωνοὶ τῶν κατ εὐχαριστίαν ἀπονεμομένων γίνονται θεῷ , καὶ τοῦ περὶ μόνα πραγματεύεσθαι δεῖν τὰ περὶ τὰς ἁγιστείας ὥσπερ τινὰς κλήρων ἐπιμελητάς 0 1 2 .
ἃ δὲ προτίθησιν ἆθλα καὶ ἀριστεῖα ταῦτ ἐστί .
πρῶτον μὲν ἄπονον καὶ ἀταλαίπωρον τροφὴν ἑτοίμην 0 ·
κελεύει γὰρ τοὺς σιτοπονοῦντας ἀπὸ παντὸς στέατός τε καὶ φυράματος ἄρτον ἀφαιρεῖν ἀπαρχὴν εἰς ἱερέων χρῆσιν , προνοούμενος ἅμα καὶ τῆς εἰς εὐσέβειαν ἀγούσης ὁδοῦ νομίμῳ διδασκαλίᾳ τῶν ἀφαιρούντων .
ἐθιζόμενοι γὰρ ἀεὶ καὶ τῆς ἀναγκαίας τροφῆς ἀπάρχεσθαι τὴν θεοῦ μνήμην ἄληστον ἕξουσιν , οὗ μεῖζον ἀγαθὸν οὐκ ἔστιν εὑρεῖν .
πολυανθρωποτάτου δ ἔθνους ἀναγκαῖον εἶναι καὶ τὰς ἀπαρχὰς ἀφθόνους , ὡς καὶ τὸν ἀπορώτατον τῶν ἱερέων ἕνεκα περιουσίας τροφῶν εὐπορώτατον δοκεῖν εἶναι 0 .